Bawang Putih Bawang Merah

Bawang Putih Bawang Merah ialah sebuah cerita rakyat lama dari Tanah melayu dan turut popular di beberapa kepulauan melayu lainnya. Ia mengisahkan tentang Bawang Puteh yang kehilangan ibu bapa dan terpaksa duduk di bawah jagaan ibu tirinya yang membencinya, begitu juga dengan saudara tirinya "Bawang Merah". Namun akhirnya Bawang Puteh berkahwin dengan putera raja dan hidup gembira di dalam Istana.

Dalam cerita asal bahasa Melayu, Bawang Merah merupakan prognosis (yang selalu mengalir air mata) sementara Bawang Putih (yang berbau kuat) menjadi antagonis penjahat. Bagaimanapun kini watak Bawang Putih pula ditonjolkan sebagai watak utama dengan watak Bawang Merah menjadi jahat.

Kisah ini pernah dirakamkan sebagai sebuah filem klasik Bawang Putih Bawang Merah (Filem Malaysia) lakonan Datin Umi Kalthom dan Latiffah Omar yang diterbitkan Cathay Keris Filem pada 1959. Filem klasik ini arahan Datuk S Roomai Noor telah diolah daripada novel Bawang Putih Bawang Merah karya asal Allahyarham Salleh Ghani, juga bertindak sebagai penulis skrip dan penolong pengarah filem itu.

Dalam budaya masyhur

Filem 

 Bawang Putih Bawang Merah muncul dalam filem Magika, sebuah filem fantasi muzikal tahun 2010 yang menghimpunkan pelbagai watak cerita rakyat Melayu, dilakonkan oleh Sharifah Aleya (Bawang Merah) dan Sharifah Amani (Bawang Putih).

 Puteh - Filem animasi dari Malaysia

Televisyen 
 Bawang Puteh Bawang Merah - drama bersiri dari Indonesia.
 Merah Putih - Versi Lelaki menjadi merah dan putih dan Drama Malaysia di TV3.
Rujukan

Watak cerita rakyat Melayu
Cerita rakyat Jawa
Cerita dongeng Malaysia
Cerita dongeng Indonesia